মঙ্গলবার রাত দশ ঘটিকার সময় গোপন সংবাদের ভিত্তিতে খবর পেয়ে ডোমার থানার অফির্সাস ইন চার্জ মো. মোকছেদ আলীর নেতৃত্বে একদল পুলিশ অভিযান চালিয়ে উপজেলার জোড়াবাড়ী ইউনিয়নের আজিজার মিয়ার হাটে আব্বাস আলীর হোটেলে অভিযান চালিয়ে হোটেলমালিক সহ ৬ জন জুয়ারীকে আটক করে। এ সময় একটি টিভি জব্দ করা হয়। রাতেই তাদের ভ্রাম্যমান আদালতে হাজির করা হলে ভ্রাম্যমান আদালতের বিচারক উপজেলা নির্বাহী কর্মকর্তা উম্মে ফাতিমা জুয়া আইনে প্রত্যেককে ৭দিনের বিনাশ্রম কারাদন্ডের আদেশ দেন। বুধবার দুপুরে তাদের জেলা কারাগারে প্রেরন করা হয়েছে বলে জানিয়েছেন থানার অফিসার্স ইন চার্জ মো. মোকছেদ আলী।